
РЕПУБЛИКА СРБИЈА
ОПШТИНА ДОЉЕВАЦ				 				
СКУПШТИНА ОПШТИНЕ
Број: 023-970/2026    
Дaна:19. јуна 2026. године
Д о љ е в а ц

На основу   члана 46. став 1. Закона о јавним предузећима ( “Службени гласник РС“, бр. 15/16 и 88/19), члана 32. став 1. тачка 9) Закона о локалној самоуправи („Службени гласник РС“,, бр. 129/07, 83/14-др. Закон, 101/16- др закон, 47/18 и 111/21 –др закон) и  члана 40. став. 1 тачка 12) Статута општине Дољевац („Службени  лист  Града Ниша“, бр. 127/18, 91/19 и 22/21),
             Скупштина општине Дољевац, на седници одржаној дана 19. јуна 2026. године, донела је

Р Е Ш Е Њ Е
О УТВРЂИВАЊУ ПРЕСТАНКА МАНДАТА ДИРЕКТОРА ЈАВНОГ КОМУНАЛНОГ ПРЕДУЗЕЋА 
„ДОЉЕВАЦ“ ДОЉЕВАЦ

I
	ДАЛИБОРУ СТАМЕНКОВИЋУ,  дипломираном економисти из Орљана, општина Дољевац, именованом Решењем Скупштине  општине Дољевац број:02-139 од 29. јула 2022.године, утврђује се престанак мандата директора Јавног комуналног предузећа „Дољевац“ Дољевац, дана 29. јула 2026. године, због истека преиода на који је именован.
II
	Решење ступа на снагу даном доношења и биће објављено у „Службеном листу Града Ниша“.

О б р а з л о ж е њ е

	Правни основ за доношење овог решења садржан је у одредбама: 
	Члана 46. став 1. Закона о јавним предузећима (“Службени  гласник РС“, бр. 15/16 и 88/19) којим је прописано  да мандат директора престаје истеком периода на који је именован, оставком или разрешењем.
	Члана 32. став 1. тачка 9) Закона о локалној самоуправи („Службени  гласник РС“,, бр. 129/07, 83/14-др. Закон и 101/16 др закон, 47/18 и 111/21- др. закон) којим је прописано да Скупштина општине у складу са законом именује и разрешава управни и надзорни одбор, именује и резрешава директоре јавних предузећа, установа, организација и служби, чији је оснивач и даје сагласност на њихове статуте.
	Члана 40. став 1. тачка 12) Статута општине Дољевац („Службени лист  Града Ниша“, бр. 127/18, 91/19 и 22/21) којим је прописано  да Скупштина општине именује и разрешава надзорни одбор и директора јавног предузећа чији је оснивач, даје сагласност на статут јавног предузећа и врши друга права оснивача у складу са законом и оснивачким актом.
[bookmark: _Hlk229998666]	Скупштина општине Дољевац, именовала  је Далибора Стаменковића за директора Јавног комуналног предузећа „Дољевац“ Дољевац, Решењем број: 02-139  од 29. јула 2022. године, на мандатни период од четири године. Именованом, у складу са наведеним решењем, престаје мандат директора Јавног, комуналног предузећа „Дољевац“ Дољевац дана 29. јула 2026. године, због истека периода на који је именован.
Општинско веће општине Дољевац дана 29. маја 2026. године, донело је Закључак број:023-970 којим  је утврђен предлог Решења о утврђивању престанка мандата директора Јавног комуналног предузећа „Дољевац“ Дољевац.

            Поука о правном леку:Против овог решења може се поднети тужба Вишем суду у Нишу у року од 60 дана од дана пријема овог решења, у довољном броју примерака за суд и странке.


                                                      
					                                             ПРЕДСЕДНИК СО ДОЉЕВАЦ
				                                                          Дејан Смиљковић

